
Anexa la HCL nr.____________________
Acord de parteneriat 
Art.1. Părțile
1.1  Municipiul Timișoara, cu sediul în Bulevardul Constantin Diaconovici Loga 1, Timișoara, cod poștal 30030, CUI 14756536, tel.0256/408342, e-mail:primariatm@primariatm.ro,  reprezentat prin dl. Dominic Fritz, în calitate de Primar al Municipiului Timișoara, având calitatea de Partener 1
și
1.2. Inspectoratul Şcolar al Județului Timiș, cu sediul în Bulevardul Mihai Viteazu nr. 32, Timișoara, reprezentat de prof. Aura-Codruța Danielescu, cu funcţia de inspector şcolar general, pe de altă parte, având calitatea de Partener 2
și 
1.3. Fundația „The Institute”,  înființată și funcționând conform legilor din România, cu sediul social în București, Str. Gheorghe Lazăr, nr. 21, etaj 1, sector 1, înmatriculată la Registrul Comerțului sub nr. 27725027, înregistrată în Registrul național al persoanelor juridice fără scop patrimonial, sub nr. 3957/B/2010, având cod de identificare fiscală (CIF) 27725027, reprezentată prin dl. Andrei Gavrilă-Borțun, în calitate de Președinte, având calitatea de Partener 3
Art.2. Obiectul acordului de parteneriat
2.1. Obiectul acordului este realizarea unui parteneriat instituțional și operațional între Primăria Municipiului Timișoara, Inspectoratul Școlar al Județului Timiș și Fundația „The Institute” în vederea promovării educației pentru mediu în rândul elevilor de gimnaziu și liceu și de a include școlile din Municipiul Timișoara în programul ASAP de colectare selectivă care urmărește să creeze cea mai mare infrastructură funcțională pentru colectarea selectivă în vederea reciclării la nivelul întregii țări. Inițiatorul programului – Fundația The Institute – a dezvoltat un model funcțional care poate fi aplicat cu succes în toate instituțiile de învățământ preuniversitar din România, dezvoltând astfel cea mai mare infrastructură de colectare selectivă a deșeurilor în vederea reciclării la nivel național – în toate unitățile de învățământ preuniversitar.
Art.3.  Direcții strategice/ Activități principale
3.1. Direcțiile strategice ale colaborării, concretizate în realizarea unui parteneriat între cele trei entități, sunt reprezentate de următoarele activități:
a) Organizarea de campanii comune în vederea promovării educației pentru mediu;
b) Implementarea programului ASAP de colectare selectivă a deșeurilor în școlile din Municipiul Timișoara;
c) Coroborarea intre prevederile Legii nr.132/2010 privind colectarea selectivă a deșeurilor în instituțiile publice și a infrastructurii de colectare în vederea reciclării în toate școlile din România pe baza exemplelor de bună practică din cadrul programelor pilot derulate în  cadrul programului ASAP.
Art.4. Drepturile și Obligațiile părților 
4.1. Pentru îndeplinirea scopului prezentului acord Fundația The Institute are următoarele atribuții:
a) să informeze școlile gimnaziale și liceele din Municipiul Timișoara cu privire la infrastructura existentă și procesul de colectare selectivă a deșeurilor în unitățile de învățământ ;

b) să creeze, producă și disemineze materiale de comunicare cu privire la educația de mediu în școlile gimnaziale și în liceele din Municipiului Timișoara;
c) în urma colectării și interpretării datelor legate de deșeurile colectate din școli, furnizate de fiecare scoală, să sugereze direcții și acțiuni pentru îmbunătățirea colectării selective a deșeurilor în școlile din Timișoara;
d) să informeze semestrial reprezentanții Municipiului Timișoara cu privire la progresele privind colectarea selectivă în unitățile de învățământ și implementarea prevederilor Legii nr.132/2010 privind colectarea selectivă a deșeurilor în instituțiile publice. 
4.2. Pentru îndeplinirea scopului prezentului acord Primăria Municipiului Timișoara are următoarele atribuții:
a) să faciliteze relația părților cu autoritățile pe care Primăria Timișoara le are în subordine și care pot contribui direct la buna funcționare a programului pilot;
b) să își exprime acordul pentru folosirea siglelor proprii pe materialele care se produc pentru acțiunile realizate în baza acordului;
c) să sprijine părțile în promovarea acțiunilor realizate în baza  acordului de parteneriat prin mijloace proprii de diseminare: site propriu, comunicate de presă și alte mijloace agreate reciproc;
d) să asigure fluxul de informare și distribuție de materiale informative către directorii instituțiilor de învățământ incluse în programul ASAP , puse la dispoziția primăriei.
4.3. Pentru îndeplinirea scopului prezentului acord Inspectoratul Școlar al Județului Timiș are următoarele atribuții:
a) să ofere suport în distribuirea materialelor de comunicare ale proiectului în instituțiile de învățământ din subordine;
b) să faciliteze relația părților cu instituțiile de învățământ din subordine;
c) să își exprime acordul pentru folosirea siglelor proprii pe materialele care se produc pentru acțiunile realizate în baza acordului;
d) să sprijine părțile în promovarea acțiunilor realizate în baza acordului de parteneriat prin mijloace proprii de diseminare: site propriu, comunicate de presă și alte mijloace agreate reciproc.
Art.5. Durata acordului
5.1 Durata acordului de parteneriat este de 1 an începând de la data de semnării lui și se prelungește automat, la expirare, cu câte un an, dacă una dintre părți nu face o notificare scrisă contrară, în prealabil cu 30 zile.

Art. 6. Încetarea acordului de parteneriat
6.1. Prezentul acord de parteneriat încetează în cazul neîndeplinirii obligaţiilor prevăzute prin prezentul acord de parteneriat de către una dintre părţi; cealaltă parte are dreptul să solicite justificări, să notifice în scris nerespectarea obligaţiilor acceptate prin semnarea prezentului acord şi să solicite remedierea situaţiei create; în cazul în care partea notificată persistă în nerespectarea obligaţiilor sale, acordul încetează de drept în termen de 15 zile de la data notificării.
6.2. Forţa majoră:
a) Niciuna din părţile acordului nu răspunde de neîndeplinirea obligaţiilor care îi revin în baza prezentului acord, dacă aceasta a fost cauzată de forţa majoră, aşa cum este definită prin lege.
b) Partea care invocă forţa majoră este obligată să notifice în termen de 5 zile producerea evenimentului şi să ia toate măsurile posibile în vederea limitării consecinţelor lui.
Art.7 Litigii
7.1. Orice neînţelegeri se vor rezolva exclusiv pe cale amiabilă.
Art.8. Dispoziții finale
8.1. Orice modificare a prezentului acord se va face cu acordul scris al părților;
8.2. Prin acțiunile întreprinse niciuna dintre părți nu va aduce prejudicii de imagine celeilalte părți, nu va afecta buna desfășurare a activităților specifice și nici nu va manifesta ingerință în activitățile derulate de către părți în afara acordului de parteneriat. 
Întocmit astăzi .................. în trei exemplare, câte unul pentru fiecare parte.
Primăria Municipiului Timișoara                                                              Fundația „The Institute”,
Dominic Fritz 







      Andrei Gavrilă-Borțun
Inspectoratul Școlar al Județului Timiș,
Prof. Aura-Codruța Danielescu

